PRIMĂRIA MUNICIPIULUI SATU MARE

SERVICIUL INVESTIȚII – GOSPODĂRIRE - ÎNTREȚINERE

DIRECŢIA ECONOMICĂ

NR. 30326/16.05.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții, Gospodărire-Întreținere și Directorul Executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea Studiului de Fezabilitate și a indicatorilor tehnico-economici la obiectivul de investiții „**Modernizare strada Kaffka Margit, tronson 1 și strada Krudy Gyula, tronson 2**”

Obiectivul general al proiectului este amenajarea tramei stradale pentru creștearea condițiilor de desfășurare a traficului auto si pietonal pe strada Kaffka Margit – tronson 1 precum și pe strada Krudy Gyula – tronson 2. Având în vedere nevoia continuă de îmbunătățire a infrastructurii rutiere, considerăm oportună și necesară realizarea acestui obiectiv de investiții.

Elaboratorul Studiului de Fezabilitate este S.C. SMART COMPASS S.R.L., în calitate de proiectant general.

**INDICATORI TEHNICO-ECONOMICI PROPUȘI ÎN PROIECT**

Valoarea totală a investiției: 1.241.053,92 lei (fără TVA)

din care:

construcții - montaj: 882.320,70 lei (fără TVA)

**CAPACITĂȚI**

În urma realizării investiției propuse, vor rezulta următoarele:

* Lungime străzilor - 408 m
* Suprafața părții carosabile - 2468 mp
* Suprafața trotuarelor - 988 mp

Perioada de implementare a obiectivului de investiții este de 10 luni.

Raportat la prevederile art. 41, art. 44, aliniat (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ” ….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art. 38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….”

Raportat și la prevederile art. 129, alin (4), lit. d) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local aprobă, la propunerea primarului, documentațiile tehnico-economice pentru lucrările de investiții,

Ținând cont și de documentația suport (Referatul nr. 30010/15.05.2024) privind înaintarea spre avizare Comisiei tehnico-economice a indicatorilor tehnico-economici ai obiectivului de investiție ” **Modernizare strada Kaffka Margit, tronson 1 și strada Krudy Gyula, tronson 2**”, procesul verbal al Comisiei tehnico-economice nr. 30.285/16.05.2024), proiectul de hotărâre se înaintează Consiliului Local al Municipiului Satu Mare cu propunere de aprobare.

Director executiv Şef serviciu Investiții

**Gospodărire-Întreținere**

Ec. Ursu Lucia ing. Szűcs Zsigmond